open-index/open-wikipedia-markdown huggingface dataset:
แมคโอเอสเท็น 10.0

Mac OS X v10.0 (รหัสโปรเจกต์: Cheetah) เป็นระบบปฏิบัติการแมคอินทอชของ Apple ถือว่าเป็นระบปฏิบัติการตัวใหม่ที่เปิดตัวอย่างเป็นทางการ ระบบปฏิบัติการตัวนี้ยังไม่เสถียรเท่ากับ Mac OS 9 และยังไม่มีบางคุณลักษณะพื้นฐาน เช่น การใส่ข้อมูลลง DVD อย่างไรก็ตาม ระบบปฏิบัติการตัวนี้แสดงถึงการพัฒนาจาก Mac OS X Public Beta

สโลแกนของระบบปฏิบัติการตัวนี้คือ "The future is here. The power of UNIX with the simplicity and elegance of Macintosh"

ความจำเป็นพื้นฐานของระบบปฏิบัติการตัวนี้ เหมือนกันกับ Mac OS X Public Beta และมีทั้งหมดสี่รุ่นด้วยกัน

## อ้างอิง

http://mactracker.ca

## ดูเพิ่ม
* ระบบปฏิบัติการ
* ยูนิกซ์

หมวดหมู่:เวอร์ชันของแมคโอเอส
ซังตูอังตอนีอู

**ซังตูอังตอนีอู** ( ยังรู้จักกันในชื่อ **ซังตูอังตอนีอูดูปริงซีป** () เป็นเมืองที่ทางชายฝั่งตะวันออกเฉียงเหนือของเกาะปริงซีปในประเทศเซาตูแมอีปริงซีป และเป็นเมืองหลักของภูมิภาคปกครองตนเองปริงซีป โดยมีประชากร 2,620 คน (ค.ศ. 2012) เทียบเท่าประมาณร้อยละ 35 ของประชากรเกาะทั้งหมด เมืองนี้เป็นที่รู้จักจากสถาปัตยกรรมอาณานิคมและโบสถ์ เช่น โบสถ์แม่พระปฏิสนธินิรมล กับโบสถ์แม่พระแห่งลูกประคำ และละคร *Auto das Floripes* ที่พลเมืองเป็นผู้แสดง

## ภูมิอากาศ

## ความสัมพันธ์นานาชาติ
ซังตูอังตอนีอูเป็นเมืองพี่น้องกับเมือง ดังนี้:

* อาไวรู ประเทศโปรตุเกส
* ฟารู ประเทศโปรตุเกส

## อ้างอิง

หมวดหมู่:เมืองในประเทศเซาตูแมอีปริงซีป
เดนนิส เรเดอร์

**เดนนิส ลินน์ เรเดอร์** () (เกิด 9 มีนาคม 1945) เป็นฆาตกรต่อเนื่องชาวสหรัฐอเมริกา สังหารคนในเซดจ์วิกเคาน์ตี้ไปสิบคน (บริเวณ Wichita, Kansas) ในช่วงปี 1974-1991 เป็นที่รู้จักในชื่อ**ฆาตกร BTK** โดยย่อมาจาก Bind (มัด), Torture (ทารุณกรรม) และ Kill (ฆ่า) ซึ่งเป็นลักษณะเฉพาะตัวของเขา เขาเขียนจดหมายบรรยายรายละเอียดเกี่ยวกับการฆ่าส่งไปยังตำรวจและสำนักข่าวท้องถิ่นในช่วงที่เขาก่อเหตุฆาตกรรม

หลังจากทิ้งช่วงไปนานตั้งแต่ช่วง 1990s จนถึง 2000s เขากลับมาส่งจดหมายอีกครั้งในปี 2004 จนถูกจับได้ในปี 2005 และถูกคุมขังในที่สุด ได้รับการพิพากษาจำคุกตลอดชีวิต 10 ครั้งที่ El Dorado Correctional Facility โดยมีกำหนดปล่อยตัวในวันที่ 26 กุมภาพันธ์ 2180
หมวดหมู่:ฆาตกรต่อเนื่อง
หมวดหมู่:ชาวอเมริกันเชื้อสายเดนมาร์ก
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายสวิส
อึมบีนี

**อึมบีนี** ()  เป็นเมืองในจังหวัดลีโตรัล ประเทศอิเควทอเรียลกินี ตั้งอยู่ทางตะวันตกของประเทศ มีพื้นที่ติดกับทะเล มีประชากร 14,034 คน 

หมวดหมู่:เมืองในประเทศอิเควทอเรียลกินี
แมคโอเอสเท็น จากัวร์

Mac OS X v10.2 (รหัสโปรเจกต์: Jaguar) เป็นระบบปฏิบัติการแมคอินทอชของ Apple ถูกปล่อยตัวออกตลาดเมื่อเดือนสิงหาคม พ.ศ. 2545 ในรุ่นนี้ได้ปรับปรุงความเสถียรโดยใช้ Quartz Extreme ที่สามารถใช้ข้อดีจากการ์ดจอในเครื่องแมคในขนาดนั้น โปรแกรมข้อความมีตัวตรวจจับสแปม และยังมีการเพิ่มตัวตรวจจับลายมือที่เรียกว่า Inkwell ที่มีพื้นฐานมากจาก Newton ในรุ่นนี้ยังมีโปรแกรมใหม่อย่าง iChat QuickTime 6 และ Sherlock 3 และมีการรับรองบลูทูธ

Mac OS X v10.2 ต้องใช้ความต้องการเหมือน Mac OS X v10.1 แต่หน่วยความจำจะเพิ่มจาก 1.5 เป็น 3 GB มีทั้งหมด 9 ได้แก่

และขายในราคา $125

## อ้างอิง

http://mactracker.ca
http://en.wikipedia.org/wiki/Mac_OS_X_v10.2

## ดูเพิ่ม
* ระบบปฏิบัติการ
* ยูนิกซ์

หมวดหมู่:เวอร์ชันของแมคโอเอส
เดอะเวย์ยูเมกมีฟีล

**เดอะเวย์ยูเมกมีฟีล** () เป็นเพลงของนักร้องชาวอเมริกัน ไมเคิล แจ็กสัน เขียนและแต่งโดยแจ็กสัน ร่วมผลิตโดยวินซีโจนส์และแจ็กสัน วางจำหน่ายโดยอีพิก เมื่อวันที่ 9 พฤศจิกายน ค.ศ. 1987 เป็นซิงเกิลที่ 3 จากอัลบั้มสตูดิโอชุดที่เจ็ด "แบด"  

นอกเหนือจากการปรากฏในอัลบั้มแบด เพลงยังได้รับการบรรจุอยู่ในอัลบั้มรวมเพลงชุดแรกของแจ็กสัน "" ในปี 1995  อัลบั้ม "Number Ones" ในปี 2003 "The Ultimate Collection" ในปี 2004 "The Essential Michael Jackson" ในปี 2005 "Visionary: The Video Singles" ในปี 2006 และ "Michael Jackson's This Is It" ในปี 2009  เพลง "The Way You Make Me Feel" ยังเป็นเพลงที่ได้รับการคัฟเวอร์จากศิลปินเป็นจำนวนมาก

เพลงได้รับเสียงชื่นชมจากนักวิจารณ์ร่วมสมัย "The Way You Make Me Feel" กลายเป็นซิงเกิลที่สามที่ขึ้นสูงสุดอันดับ 1 ติดต่อกันบน Billboard Hot 100 และขึ้นชาร์ตท็อป 10 และท็อป 20 ทั่วโลก มิวสิกวิดีโอเพลง "The Way You Make Me Feel" ได้รับการปล่อยตัวเป็นเรื่องราวที่แสดงให้เห็นถึงการติดตามและการเต้นรำของแจ็กสัน กับอดีตนางแบบ Tatiana Thumbtzen นับตั้งแต่เปิดตัว มิวสิกวิดีโอนั้นได้แสดงให้เห็นถึงอิทธิพลต่อเนื้อหาของศิลปินคนอื่น ๆ เพลงนี้ได้รับการดำเนินการในทัวร์คอนเสิร์ตทั่วโลกของแจ็กสันในฐานะศิลปินเดี่ยว และได้รับการวางแผนที่จะนำมาแสดงในระหว่าง "This Is It" ตั้งแต่ปี 2009 ถึง 2010 ผลงานการแสดงสดของแจ็กสันที่มีชื่อเสียง ได้แก่ การแสดงในพิธีมอบรางวัลแกรมมี่ในปี ค.ศ 1988

## รายชื่อเพลงและรูปแบบ

;7" single
# "เดอะเวย์ยูเมกมีฟีล" (เวอร์ชัน 7 นิ้ว) – 4:25
# "เดอะเวย์ยูเมกมีฟีล" (เสียงดนตรี) – 4:25

;UK 12" single
# "เดอะเวย์ยูเมกมีฟีล" (แดนซ์เอกซ์เทนเดดมิกซ์) – 7:53
# "เดอะเวย์ยูเมกมีฟีล" (เวอร์ชันดั๊บ) – 5:06
# "เดอะเวย์ยูเมกมีฟีล" (อะแคปเปลลา) – 4:30

;US 12" Single
# "เดอะเวย์ยูเมกมีฟีล" (แดนซ์เอกซ์เทนเดดมิกซ์) – 7:53
# "เดอะเวย์ยูเมกมีฟีล" (แดนซ์รีมิกซ์เรดิโออีดิต) – 5:20
# "เดอะเวย์ยูเมกมีฟีล" (เวอร์ชันดั๊บ) – 5:06
# "เดอะเวย์ยูเมกมีฟีล" (อะแคปเปลลา) – 4:30

;*Visionary* single
;CD side
#"เดอะเวย์ยูเมกมีฟีล" (เวอร์ชัน 7 นิ้ว) – 4:25
#"เดอะเวย์ยูเมกมีฟีล" (แดนซ์รีมิกซ์เรดิโออีดิต) – 7:53

;DVD side
#"เดอะเวย์ยูเมกมีฟีล" (มิวสิกวิดีโอ) – 6:43

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## อ้างอิง

;บรรณานุกรม

*
*
*

หมวดหมู่:ซิงเกิลในปี พ.ศ. 2530
หมวดหมู่:ซิงเกิลในปี พ.ศ. 2531
หมวดหมู่:เพลงของไมเคิล แจ็กสัน
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงบันทึกเสียงที่ผลิตโดยไมเคิล แจ็กสัน
หมวดหมู่:ซิงเกิลอันดับ 1 ในบิลบอร์ดฮอต 100
กาแยน

350px|thumb|เมืองกาแยน
thumb

**กาแยน** () เป็นเมืองหลวงและเมืองที่ใหญ่ที่สุดของเฟรนช์เกียนา ซึ่งเป็นจังหวัดโพ้นทะเลของประเทศฝรั่งเศส ตั้งอยู่ทางตอนเหนือของจังหวัด มีพื้นที่ติดกับทะเล มีประชากร 116,124 คน

หมวดหมู่:เฟรนช์เกียนา
กองทัพบกกัมพูชา

**กองทัพบกพระราชอาณาจักรกัมพูชา** () ภาษาเขมรว่า **กองทัพเชิงโคกกัมพูชา** ( *กงทัพเชิงโคกกมฺพุชา*) เป็นส่วนหนึ่งของกองทัพพระราชอาณาจักรกัมพูชา เป็นกองกำลังภาคพื้นดิน ขึ้นกับกระทรวงกลาโหม

## องค์กรทางทหาร
ในการวางแผนและการแบ่งส่วนทางทหารในปัจจุบัน มีการแบ่งเขตทหารที่ประกอบไปด้วยทหาร 3,500 นาย มณฑลทหารแต่ละแห่งประกอบด้วย 3-4 จังหวัด นายพลเมียส โซเพียเป็นผู้บัญชาการทหารบกและเป็นรองผู้บัญชาการทหารสูงสุด มณฑลทหารในกัมพูชากำหนดตามฐานที่ตั้ง ได้แก่
* ศูนย์กลางกองทัพกัมพูชา ที่ พนมเปญ
* มณฑลทหารที่ 1 จังหวัดสตึงแตรง
* มณฑลทหารที่ 2 จังหวัดกำปงจาม
* มณฑลทหารที่ 3 จังหวัดกำปงสะปือ
* มณฑลทหารที่ 4 จังหวัดเสียมราฐ
* มณฑลทหารที่ 5 จังหวัดพระตะบอง
* มณฑลทหารที่ 6 (พิเศษ) พนมเปญ/ไพลิน/กำปงธม
* มณฑลทหารที่ 7 จังหวัดพระวิหาร

## กองกำลังพิเศษทางอากาศ
thumb|เครื่องแบบของกองกำลังพิเศษทางอากาศ 911
thumb|การฝึกต่อต้านการก่อการร้าย
ฐานปฏิบัติการของกองกำลังพิเศษทางอากาศ 911 (SF-911) ตังอยู่ที่ตำบลอังสนวลจังหวัดกันดาล อยู่ภายใต้การบังคับบัญชาโดยตรงของผู้บังคับบัญชาระดับสูงของกองทัพกัมพูชา มี 7 สาขาและมี 14 กองพันได้แก่ คอมมานโด 1-4 เป็นคอมมานโดทางอากาศ คอมมานโด 5-9 เป็นคอมมานโดจู่โจม คอมมานโด 10 – 12 เป็นคอมมานโดสนับสนุน กลุ่มพิเศษที่ 13 ป้องกันพิเศษ กลุ่มที่ 14 ต่อต้านการก่อการร้าย มีเจ้าหน้าที่ทั้งหมด 6,470 นาย

กลุ่มที่ 14 ต่อต้านการก่อการร้าย เป็นหน่วยพิเศษสำหรับต่อต้านการก่อการร้ายกลุ่มแรกของกัมพูชา โดยจะต้องฝึกหลักสูตรหน่วยรบพิเศษ การจู่โจมทางอากาศ กระโดดร่มและดำน้ำ การต่อต้านการก่อการร้ายและไปฝึกที่อินโดนีเซียด้วยโปรแกรมพิเศษที่บาตูยายาร์ ซึ่งอยู่ที่เมืองบันดุง ชวาตะวันตก
## สารวัตรทหาร
สารวัตรทหารเป็นหน่วยงานคู่ขนานของทหาร มีทหารประมาณ 10,000 นาย อยู่ใน 24 จังหวัดของกัมพูชา ทำหน้าที่ตรวจสอบหน่วยงานของทหารโดยเฉพาะการฝึกทั่วไป ศูนย์กลางอยู่ที่พนมเปญ โดยสายงานบังคับบัญชาขึ้นตรงต่อผู้บัญชาการทหารสูงสุด ผู้บัญชาการคนปัจจุบันคือนายพลเซา โซคา อดีตผู้คุ้มกันและที่ปรึกษาส่วนตัวของฮุน เซน สารวัตรทหารอยู่ภายใต้การควบคุมของกระทรวงกลาโหมแต่ไม่มีการแบ่งเขตบริหารมีแต่การแบ่งเขตในระดับจังหวัด

## ชั้นยศ

## ยุทโธปกรณ์

## อ้างอิง

* กองทัพบกพระราชอาณาจักรกัมพูชา 

## แหล่งข้อมูลอื่น

* Royal Cambodian Army 
* Ministry of National Defence 
* Ministry of National Defence - Photo gallery
* Gun World - Cambodian QBZ-97
* PhnomPenhPost 

บ
ก
นกสาลิกา

**นกสาลิกา** หรือ **นกแม็กพาย** () เป็นชื่อสามัญของนกจำพวกหนึ่ง ที่อยู่ในวงศ์นกกา (Corvidae) 

โดยนกที่ได้ชื่อว่า "นกสาลิกา" หรือ "นกแม็กพาย" นั้นจะเป็นนกขนาดเล็กที่กระจายพันธุ์อยู่ในภาคพื้นยุโรป, ยูเรเชีย และเอเชีย จะอยู่ในสกุล *[[Pica (genus)|Pica]]*, *[[Urocissa]]*, *[[Cissa]]*, *[[Cyanopica]]* โดยในบางสกุลจะถูกเรียกว่า "สาลิกาดง" แต่โดยทั่วไปแล้วจะหมายถึง นกสาลิกาปากดำ (*Pica pica*) ที่มีสีลำตัวขาว-ดำ พบกระจายพันธุ์ในทวีปยุโรปและเอเชียกลาง รวมถึงประเทศไทย

นอกจากนี้แล้ว ยังอาจจะหมายถึงนกบางชนิดในวงศ์นกเอี้ยงและนกกิ้งโครง (Sturnidae) เช่น นกเอี้ยงสาลิกา (*Acridotheres tristis*) และนกสาลิกาลิ้นทอง (*Ampeliceps coronatus*) เป็นต้น

## อ้างอิง

## แหล่งข้อมูลอื่น
* วิดีโอ, ภาพ, เสียง ของนกสาลิกา

หมวดหมู่:วงศ์นกกา
หมวดหมู่:วงศ์นกเอี้ยงและนกกิ้งโครง
หมวดหมู่:นกแบ่งตามชื่อสามัญ
ปลาสลิดหินสามจุด

**ปลาสลิดหินสามจุด** หรือ **ปลาโดมิโน** (; ) ปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)

เป็นปลาที่มีครีบคู่สามารถแผ่ครีบได้เหมือนพัด ลำตัวค่อนข้างกลม แบนข้างมาก หัวสั้นทู่ สีของลำตัวเป็นสีน้ำตาลเข้มหรือเทาเข้ม มีจุดกลมสีขาว 3 จุด ที่บริเวณของด้านข้างลำตัวข้างละจุด  และที่ด้านบนของตาอีกจุด ซึ่งจุดสีขาวนี้เมื่อยังเล็กอยู่จะเห็นชัดเจน เมื่อปลาโตขึ้นจะค่อย ๆ เลือนหายไป

มีขนาดโตเต็มที่ได้ 33 เซนติเมตร สามารถพบได้ลึกถึง 55 เมตร พบกระจายพันธุ์ทั่วไปตามชายฝั่งอินโด-แปซิฟิก จนถึงออสเตรเลีย ปกติจะอยู่รวมกันเป็นฝูงในแนวปะการัง ปลาวัยเล็กจะอยู่รวมกันในดอกไม้ทะเล แต่ไม่สามารถสัมผัสกับหนามพิษของดอกไม้ทะเลได้เหมือนกับปลาการ์ตูน 

กินโคพีพอด, สาหร่าย, แพลงก์ตอน และครัสเตเชียน เป็นอาหาร นิยมเลี้ยงกันเป็นปลาสวยงาม 
## อ้างอิง

## แหล่งข้อมูลอื่น

*รูปและข้อมูล (เพิ่มเติม)

หมวดหมู่:วงศ์ปลาสลิดหิน
หมวดหมู่:ปลาตู้
หมวดหมู่:ปลาที่พบในประเทศออสเตรเลีย
อัตราบิต

ในสาขาโทรคมนาคม และคอมพิวเตอร์ **อัตราบิต** หรือ **บิตเรต** () หมายถึงจำนวนบิตที่สามารถสื่อสารกันได้ หรือประมวลผลได้ ในหนึ่งหน่วยเวลา

การนับอัตราบิตใช้วิธีนับด้วยปริมาณ **บิตต่อวินาที** (bit/s) ซึ่งสามารถใช้ร่วมกับคำอุปสรรคของระบบเอสไอ เช่น กิโล- (kbit/s), เมกะ- (Mbit/s), จิกะ- (Gbit/s) และ เทระ- (Tbit/s) หลังจากมีมาตรฐาน IEC 60027-2 ทำให้ความกำกวมในการบ่งปริมาณหมดไป กล่าวคือ 1 กิโลบิตต่อวินาที (1 kbit/s) จะหมายถึง 1,000 (103) บิตต่อวินาทีเท่านั้น และ 1,024 (210) บิตต่อวินาทีก็จะเขียนได้เป็น 1 กิบิบิตต่อวินาที (kibit/s) เท่านั้น โดยจะไม่ใช้ K (เคตัวใหญ่) แทนคำอุปสรรค "กิโล-" นั่นคือจะไม่มีการเขียน Kbit/s

การเขียนตัวย่อของ **bits per second** (บิตต่อวินาที) อย่างเป็นทางการสามารถเขียนได้โดย "bit/s" (จะไม่เขียน "bits/s") และการเขียนแบบไม่เป็นทางการก็สามารถเขียนได้ด้วย "b/s" หรือ "bps" (มักพบเห็นในการบ่งความเร็วอินเทอร์เน็ตบรอดแบนด์ในปัจจุบัน) ซึ่งมักเป็นที่สับสนบ่อยๆ กับ **bytes per second** (ไบต์ต่อวินาที) ซึ่งเขียนตัวย่อด้วย "B/s" หรือ "Bps" โดย 1 Byte/s มีขนาดเท่ากับ 8 bit/s

หมวดหมู่:การส่งผ่านข้อมูล
หมวดหมู่:หน่วยวัด
เรือนรก ศพคืนชีพ

***เรือนรก ศพคืนชีพ*** (; ) เป็นการ์ตูนช่องจากประเทศญี่ปุ่นที่เขียนโดยซัมเบะ เค จัดพิมพ์โดยสแควร์เอนิกซ์ครั้งแรกใน *[[ยังกันกัน|นิตยสารยังกันกัน]]* ฉบับที่ 9 ขึ้นใน ค.ศ. 2010 จนถึงฉบับที่ 17 ใน ค.ศ. 2012 

## เนื้อเรื่องย่อ
เหล่านักเรียนมัธยมได้ออกทัศนศึกษาโดยทางเรือได้พบเห็นการฆาตกรรมที่เกิดขึ้นกับผู้โดยสารชาวต่างชาติอย่างบ้าคลั่ง เหล่านักเรียนและผู้โดยสารคนอื่นๆต่างพยายามหลบหนี ซึ่งเป็นช่วงเวลาเดียวกันกับที่เรืออัปปางลง เรือลำนี้มี 8 ชั้นกับชั้นใต้ดินอีก 3 ชั้น โดยมีผู้เสียชีวิตอยู่ในที่ต่างๆ ผู้คนต่างพยายามเอาตัวรอด และมีบางสิ่งเปลี่ยนแปลงขึ้นภายหลังจากเกิดเหตุการณ์ดังกล่าว

เหตุใดเรือจึงเกิดอัปปาง ทำไมจู่ๆจึงมีฆาตกรปรากฏตัวขึ้น ใครเป็นศัตรูใครเป็นมิตรแท้ ล้วนเป็นคำถามสำคัญที่เกิดขึ้นท่ามกลางความหวาดกลัวและความวิตกกังวล ตัวเอกของเรื่องต่างหลบหนีเพื่อหาทางรอดพร้อมกับเพื่อนๆ เมื่อเรื่องราวดำเนินไป ความจริงต่างๆก็ได้ปรากฏชัดเจนมากขึ้น และยังได้เปิดเผยให้เห็นถึงตัวตนที่แท้จริงของแต่ละคนในการเอาชีวิตรอด

## ตัวละครหลัก
;ทาคิงาวะ (滝川 優矢)
:ชายหนุ่มผู้เงียบขรึม ผู้ซึ่งดูเหมือนว่าไม่ได้ถูกความชั่วครอบงำ และสามารถสนทนาภาษารัสเซียได้อย่างคล่องแคล่ว

;อายูคาวะ มาโคโตะ (鮎川 真琴)
:นักเรียนสาวผู้โอบอ้อมอารีและรู้จักเป็นห่วงผู้อื่น ซึ่งเธอเป็นสมาชิกของชมรมว่ายน้ำและเป็นเพื่อนสนิทของทาคิงาวะ

;คาสึกะ (春日 日明)
:นักเรียนชายผู้ยึดมั่นในเกียรติ และมักตัดสินใจโดยใช้เหตุผลเพื่อหลีกเลี่ยงความเสี่ยงให้ได้มากที่สุดเท่าที่จะเป็นไปได้

;มิยามูระ คานะ (宮村 華菜)
:นักเรียนสาวทรงผมทวินเทล เธอมักเรียกชื่อตัวเองว่า "คานะ" ผู้ซึ่งมีจิตใจไม่มั่นคงและเห็นแก่ตัว และยังมีอีกด้านหนึ่งที่เธอได้กระทำลงไปเมื่อสูญสิ้นความเป็นมนุษย์

;ชิมาดะ (縞田)
:นักเรียนชายที่นั่งอยู่ในรถเข็น ภายหลังจากเรืออัปปาง เขาก็ได้พบกับทาคิงาวะเมื่อครั้งที่ติดอยู่ในลิฟต์ และเกิดความคิดจากใครบางคนที่ว่าเขาอาจเป็นภาระให้กับทุกคน

;ซึซึฮาระ (鈴原 夢)
:นักเรียนสาวตาบอด แต่มีประสาทสัมผัสด้านอื่นๆเฉียบคมทดแทนการตาบอด อย่างเช่นความสามารถในการได้ยินที่สามารถบอกลักษณะของคนจากเสียงของฝีเท้าได้เป็นอย่างดี

;เซริซาวะ (芹沢)
:หัวหน้าแก๊งเด็กวัยรุ่น เพื่อความอยู่รอด เขาไม่ลังเลที่จะกระทำการใดๆอย่างเหี้ยมโหด เขามีบุคคลิกลักษณะที่เสมือนเป็นนักฆ่าเลือดเย็น เพื่อให้สามารถแยกแยะได้ระหว่างมนุษย์กับคนอื่นๆ เขาจึงได้ประทับตราโรซาริโอที่แขนของเขากับพรรคพวก

;ชุนสุเกะ (俊介)
:เด็กผู้โดยสารเรืออายุประมาณ 5-7 ปี บางทีอาจเนื่องด้วยเขาพักอยู่ในห้องใกล้กับมาโคโตะ ทั้งคู่จึงได้มาเป็นเพื่อนกันก่อนที่เรือจะเกิดอัปปาง โดยแม่ของเขาได้เสียชีวิต

## อ้างอิง

## หนังสือ
* 三部けい『魍魎の揺りかご』スクウェア・エニックス〈ヤングガンガンコミック〉、既刊5巻
*# 2010年8月21日発売 ISBN 978-4-7575-2969-4
*# 2011年3月25日発売 ISBN 978-4-7575-3178-9
*# 2011年8月25日発売 ISBN 978-4-7575-3349-3
*# 2012年1月25日発売 ISBN 978-4-7575-3492-6
*# 2012年6月25日発売 ISBN 978-4-7575-3640-1

## แหล่งข้อมูลอื่น
* 魍魎の揺りかご - 作品紹介 - ヤングガンガン YOUNG GANGAN OFFICIALSITE 

หมวดหมู่:มังงะ
หมวดหมู่:การ์ตูนญี่ปุ่นแนวเซเน็ง
เฟร์ริต

**เฟอร์เร็ต** (; ) เป็นสัตว์เลี้ยงลูกด้วยนมชนิดหนึ่ง จำพวกวีเซล นิยมเลี้ยงกันเป็นสัตว์เลี้ยง

เฟร์ริตเป็นชนิดย่อยของโพลแคตยุโรป (*M. putorius*) ที่เป็นวีเซลหรือเพียงพอนที่พบได้ในทวีปยุโรป จากการตรวจสอบทางดีเอ็นเอพบว่าเฟร์ริตนั้นถูกมนุษย์เลี้ยงกันมาถึง 2,500 ปีแล้ว โดยในประวัติศาสตร์ จะมีเฟร์ริตปรากฏตามที่ต่าง ๆ อาทิ ปรากฏในภาพวาดของลีโอนาร์โด ดา วินชี หรือเป็นสัตว์เลี้ยงของสมเด็จพระราชินีอลิซาเบธที่ 1 แห่งจักรวรรดิอังกฤษ และยังเป็นสัตว์ที่ใช้ในการวางสายเคเบิลในการถ่ายทอดพระราชพิธีอภิเษกสมรสของเจ้าฟ้าชายชาลส์ กับเลดี้ไดอานา ในปี ค.ศ. 1981 ด้วย

เฟร์ริตมีความยาวประมาณ 20 นิ้ว (51 เซนติเมตร) และความยาวหาง 5 นิ้ว (13 เซนติเมตร) น้ำหนักประมาณ 1.5–4 ปอนด์ (0.7–2 กิโลกรัม) อายุขัยโดยเฉลี่ย 7-10 ปี ตัวผู้นั้นจะมีความยาวมากกว่าตัวเมีย

อาหารที่เฟร์ริตกินนั้นคือเนื้อสัตว์เท่านั้น ไม่ใช่ผลไม้ หากเฟร์ริตกินผลไม้อาจจะทำให้เฟร์ริตเสียชีวิตจากการที่อาหารไม่ย่อย หรือกระทั่งเป็นเบาหวานได้

ในสหรัฐอเมริกา เฟร์ริตถูกนำเข้ามาในฐานะของสัตว์ที่ฝึกไว้สำหรับล่ากระต่าย ซึ่งเป็นพฤติกรรมตามธรรมชาติของเฟร์ริตหรือวีเซลอยู่แล้ว ที่ล่าสัตว์ขนาดเล็กตามโพรงดิน เช่น หนู, กระต่าย เป็นอาหาร โดยการมุดเข้าไปลากออกมาถึงในโพรง

เฟอร์เร็ตนับเป็นสัตว์เลี้ยงลูกด้วยนมที่มีจำนวนชิ้นกระดูกสันหลังมากที่สุดในโลก โดยมีกระดูกที่ต้นคอถึง 7 ชิ้น และสะโพก 6 ชิ้น นั่นจึงทำให้เฟอร์เร็ตสามารถที่จะมุดหรือลอดไปตามโพรงหรือรูเรี้ยวต่าง ๆ ได้อย่างยืดหยุ่น คล่องแคล่ว 

เฟร์ริตเป็นสัตว์ที่สามารถเลี้ยงไว้ในบ้านได้เป็นอย่างดี แต่มีข้อเสียคือ กลิ่นตัวที่เหม็น โดยเฉพาะเมื่อตกใจจะปล่อยกลิ่นออกมาตามสัญชาตญาณธรรมชาติ หลังจากผสมผ่านไป 2 สัปดาห์ ท้องตัวเมียจะใหญ่ขึ้น เห็นราวนมชัดขึ้น มีระยะเวลาตั้งท้องนาน 42วัน มีลูกปีละ 1-2 ครั้ง โดยสามารถคลอดลูกได้ถึง 2-12 ตัวต่อครั้ง ใช้เวลาเลี้ยงลูกให้นมลูกนานราว 6สัปดาห์ จากนั้นลูกเฟอร์เร็ตจะเริ่มกินอาหาร กินเนื้อได้เอง ซึ่งในประเทศไทย ปัจจุบันสามารถเพาะขยายพันธุ์เฟร์ริตได้แล้ว แทนการนำเข้ามาจากต่างประเทศ
## ภาพ

ไฟล์:Leonardo da Vinci - Lady with an Ermine.jpg|ภาพวาด *[[Lady with an Ermine|สตรีกับเออร์มิน]]* (Lady with an Ermine) ของลีโอนาร์โด ดา วินชี
ไฟล์:Furet-position-defecation.jpg|เฟร์ริตขนสีอ่อน
ไฟล์:Bild-Jagd frettchen in hand von jaeger 2.jpg|เฟร์ริตผิวเผือก


## อ้างอิง

## แหล่งข้อมูลอื่น

* 
* Isaacsen, Adolph (1886) *[https://archive.org/details/allaboutferretsr00isaa All about ferrets and rats]*
* View the ferret genome on Ensembl
* 

หมวดหมู่:สัตว์เชื่อง
หมวดหมู่:สกุลเพียงพอน
หมวดหมู่:สัตว์เลี้ยง
หมวดหมู่:สัตว์ที่พบในทวีปยุโรป
เหยี่ยวเพเรกริน

**เหยี่ยวเพเรกริน** (; ) เป็นนกล่าเหยื่อจำพวกเหยี่ยวชนิดหนึ่ง อยู่ในวงศ์เหยี่ยวปีกแหลม (Falconidae)

เหยี่ยวเพเรกริน เป็นนกที่บินได้เร็วมาก โดยทำความเร็วที่ได้ 321-563 กิโลเมตร/ชั่วโมง   และทำความเร็วได้สูงที่สุดเมื่อพุ่งดิ่งลงจากที่สูง ถ้าบินระดับแนวนอนปกติ จะอยู่ที่ความเร็วประมาณ 80-90 กิโลเมตรต่อชั่วโมง แต่หากดิ่งลงมาจากที่สูงสามารถทำความเร็วได้ถึง 205-320 กิโลเมตร/ชั่วโมง นับเป็นนกที่บินได้เร็วที่สุดในโลก และสามารถเพิ่มความเร็วได้ขณะบินได้ถึง 210 กิโลเมตร/ชั่วโมง ด้วยเวลาไม่ถึง 1 วินาที ซึ่งถือว่าเร็วกว่ารถสปอร์ต
เสียอีก และนับเป็นสัตว์ที่มีความเร็วที่สุดในอาณาจักรสัตว์ทั้งหมด

ซึ่งในความเร็วระดับนี้ ลมจะเข้าไปในโพรงจมูกของเหยี่ยวเพเรกริน ซึ่งแรงพอที่จะทำให้สลบได้ แต่ในโพรงจมูกของเหยี่ยวเพเรกรินจะมีกระดูกอีกชั้นหนึ่งสำหรับกันลม

เหยี่ยวเพเรกรินตัวเมียจะมีขนาดใหญ่กว่าตัวผู้ โดยเฉลี่ยมีขนาดลำตัวประมาณ 34-58 เซนติเมตร (13–23 นิ้ว) และเมื่อกางปีกจะกว้างได้ถึง 74-120 เซนติเมตร (29–47 นิ้ว)

เป็นนกที่กระจายพันธุ์ได้กว้างไกลในหลายพื้นที่ของโลก ล่านกและสัตว์ต่าง ๆ กินเป็นอาหาร โดยเฉพาะนกพิราบ มีความแตกต่างกันออกไปของสีขนและลักษณะขน ซึ่งสามารถแบ่งออกเป็นชนิดย่อยต่าง ๆ ได้ถึง 16 ชนิด (ดูในตาราง) แต่โดยทั่วไป ส่วนหัวและแถบหนวดดำตัดกับข้างแก้มและคอสีขาวเป็นแถบใหญ่ สำหรับในประเทศไทย  ชนิดย่อย *F. p. japonensis* มีลำตัวด้านบนเทาเข้ม ลำตัวด้านล่างขาว อกมีลายจุดเล็ก ๆ ลำตัวด้านล่างมีลายละเอียดต่อกันตามขวาง ขณะบินปีกกว้าง ปลายมนกว่าชนิดอื่น ๆ ใต้ปีกขาวมีลายดำหนาแน่นที่ขนคลุมใต้ปีก ชนิดย่อย *F. p. peregrinator* ลำตัวด้านล่างแกมน้ำตาลแดง  และชนิดย่อย *F. p. ernesti* พบในพื้นที่ภาคใต้ มีแก้มสีดำ หัวและลำตัวสีคล้ำมาก อกค่อนข้างเรียบ มีลายขวางหนาแน่นที่ท้องทำให้ลำตัวด้านล่างเป็นสีดำ

ขณะที่ยังเป็นวัยอ่อนมีลายขีดที่อกและท้อง ลำตัวด้านบนแกมน้ำตาลมากกว่านกเต็มวัย ในชนิดย่อย *F. p. peregrinator* อกและท้องลาย แซมด้วยสีน้ำตาลแดงถึงท้องด้านล่าง ในประเทศไทย มีถิ่นอาศัยในพื้นที่ภาคเหนือตอนล่าง ในบริเวณพื้นที่เปิดโล่ง, ชายฝั่งทะเล, หน้าผา หรือที่ราบถึงความสูง 2,565 เมตร จัดเป็นสัตว์ป่าคุ้มครอง โดยถือเป็นนกอพยพที่หายากชนิดหนึ่ง

## แผนที่แสดงถึงถิ่นกระจายพันธุ์ตามชนิดย่อยต่าง ๆ
[700px|thumb|center|Breeding ranges of the subspecies|แผนที่แสดงถึงถิ่นกระจายพันธุ์ตามชนิดย่อยต่าง ๆ (E-[สูญพันธุ์)]]

## อ้างอิง

## แหล่งข้อมูลอื่น

หมวดหมู่:วงศ์เหยี่ยวปีกแหลม
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
จักรพรรดินีเซี่ยวเซี่ยนตวนจิง

**จักรพรรดินีเซี่ยวเซี่ยนตวนจิง** ()(ค.ศ.1639–1660) เป็นพระมเหสีในจักรพรรดิซุ่นจื้อแห่ง ราชวงศ์ชิง พระนามของพระนางมักถูกเรียกสับสนกับ นางตงเสี้ยวกวัง () นางคณิกา ชื่อดังในช่วงปลายราชวงศ์หมิงและราชวงศ์ชิงต้น

## พระราชประวัติ
จักรพรรดินีเซี่ยวเซี่ยนตวนจิง เกิดในราชสกุลแมนจูเผ่า คังโกว () ตระกูลของพระนางอยู่ในธงสีขาวธรรมดาของแปดกองทัพ พระบิดาของพระนาง ทำหน้าที่เป็นรัฐมนตรีว่าการกระทรวงมหาดไทย () ในราชสำนักชิงในขณะที่พระมารดา เป็นชาวฮั่นถิ่นฐานเดิมของพระนางอยู่ในในมณฑลเหลียวหนิง.

ได้เข้าถวายตัวเป็นราชบาทบริจาริกาเมื่อพระชนมายุ 18 พระชันษา และเป็นที่รักและโปรดปรานของ จักรพรรดิซุ่นจื้อเป็นอย่างมาก พระนางได้รับการสถาปนาพระยศ เป็นเสียนเฟย ( ) ในเดือนสิงหาคม ค.ศ.1656 และได้รับการสถาปนาพระอิริยายศเป็น หวงกุ้ยเฟย ( ) ในเดือนมกราคม 1657

ต่อมาต่งเอ้อเฟย์ให้กำเนิดโอรสในปี ค.ศ. 1657 แต่ได้สิ้นพระชนม์ก่อนที่จะถึงพระชันษาหนึ่งปี การที่พระโอรสองค์นี้สิ้นพระชนม์ ส่งผลให้พระอัครมเหสีต่งเอ้อและจักรพรรดิซุ่นจื้อ ทรงเสียพระทัยเป็นอย่างมาก ทำให้พระอัครมเหสีต่งเอ้อล้มป่วยลงและสิ้นพระชนม์ ในปี ค.ศ. 1660 รวมพระชันษาได้  21 ปี  การที่พระสนมองค์โปรดสิ้นพระชนม์อย่างกะทันหัน นี่ทำให้จักรพรรดิซุ่นจื้อทรงเสียพระทัยเป็นอย่างมาก ถึงกับทรงงดการออกว่าราชกิจเป็นเวลาห้าวันเพื่อไว้อาลัยแก่พระสนมต่งเอ้อสนมรัก พระศพของพระมเหสีต่งเอ้อถูกฝังอยู่ในสุสานราชวงศ์ชิงตะวันออก

## พระอิศริยยศหลังสิ้นพระชนม์
ต่งเอ้อเฟย์ได้รับการสถาปนาหลังสิ้นพระชนม์ พระนามดังนี้:

* **Empress Xiaoxian zhuanghe zhide xuanren wenhui duanjing**孝獻莊和至德宣仁溫惠端敬皇后

## อ้างอิง
* Ranks of Imperial Consorts in China#Qing
* Qing Dynasty nobility

หมวดหมู่:จักรพรรดินีราชวงศ์ชิง
ฮูอิสอิต (เพลงไมเคิล แจ็กสัน)

**ฮูอิสอิท** () เป็นเพลงอเมริกันโดยนักร้อง ไมเคิล แจ็กสัน วางจำหน่ายโดยอีพิกเรเคิดส์ เมื่อวันที่ 31 สิงหาคม ค.ศ. 1992 เป็นซิงเกิลแรกในอัลบั้มที่ 8 ของไมเคิล แจ็กสัน Dangerous ในปี ค.ศ. 1991 เพลงที่ถูกเขียนและแต่งเพลงโดยไมเคิล แจ็กสัน และผลิตโดยไมเคิล แจ็กสัน และบิลล์ บอตตรีลล์

## รายการเพลง

;CD-Maxi (658179 2)
# "Who Is It" (7" Edit with Intro) - 4:10
# "Who Is It" (The Most Patient Mix) - 7:44
# "Who Is It" (IHS Mix) - 7:58
# "Who Is It" (P-Man Dub) - 7:31
# "Don't Stop 'til You Get Enough" (Roger's Underground Solution Mix) - 6:22
			
;7" Single and 3" Inch Single (658179 7)
# "Who Is It" (7" Edit with Intro) - 4:10
# "Rock with You" (Masters at Work Remix) - 5:29
			
;The Remixes - 12" Maxi (658179 6)
# "Who Is It" (Patience Mix) - 7:44
# "Who Is It" (The Most Patient Mix) - 7:44
# "Who Is It" (IHS Mix) - 7:58
# "Who Is It" (P-Man Dub) - 7:31
			
;CD-Single (658179 5)
# "Who Is It" (The Most Patient Mix) - 7:44
# "Who Is It" (IHS Mix) - 7:58
# "Don't Stop 'til You Get Enough" (Roger's Underground Club Solution) - 6:22
		
;The Remixes - CD-Maxi (ESCA 5652)
# "Who Is It" (Patience Mix) - 7:44
# "Who Is It" (The Most Patient Mix) - 7:44
# "Who Is It" (IHS Mix) - 7:58
# "Who Is It" (P-Man Dub) - 7:31
# "Don't Stop 'til You Get Enough" (Roger's Underground Club Solution) - 6:22

;CD-Maxi (49K 74420)
# "Who Is It" (The Oprah Winfrey Special Intro) - 4:00
# "Who Is It" (Patience Edit) - 4:01
# "Who Is It" (House 7") - 3:55
# "Who Is It" (Brother's In Rhythm House Mix) - 7:13
# "Beat It" (Moby's Sub Mix) - 6:11
			
;12" Maxi (49 74420)
# "Who Is It" (Brothers In Rhythm House Mix) - 7:11		
# "Who Is It" (Tribal Version) - 7:39		
# "Who Is It" (Brothers Cool Dub) - 5:47		
# "Who Is It" (Lakeside Dub) - 7:36		
# "Beat It" (Moby's Sub Mix) - 6:18

;Cassette Single
# "Who Is It" (7" Edit) - 4:01
# "Who Is It" (The Oprah Winfrey Special Intro) - 4:00

;Maxi CD Single
# "Who Is It" (7" Edit with Intro) - 4:10
# "Who Is It" (The Most Patient Mix) - 7:44
# "Who Is It" (IHS Mix) - 7:58
# "Who Is It" (P-Man Dub) - 7:31
# "Don't Stop 'til You Get Enough" (Roger's Underground Solution Mix) - 6:22

;United States Single CD
*1. "Who Is It" (7" Edit with Intro)
*2. "Who Is It" (The Most Patient Mix)
*3. "Who Is It" (IHS Mix)
*4. "Who Is It" (P-Man Dub)
*5. "Who Is It" (Brothers In Rhythm House Mix)
*6. "Who Is It" (House 7")
*7. "Who Is It" (Patience Edit)
*8. "Who Is It" (The Oprah Winfrey Special Intro)
*9. "Beat It" (Moby's Sub Mix)

## ชาร์ด

## อ้างอิง

;บรรณานุกรม

*

หมวดหมู่:เพลงในปี พ.ศ. 2534
หมวดหมู่:ซิงเกิลในปี พ.ศ. 2535
หมวดหมู่:เพลงของไมเคิล แจ็กสัน
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงบันทึกเสียงที่ผลิตโดยไมเคิล แจ็กสัน
ตำบลห้วยเหนือ

**ตำบลห้วยเหนือ** เป็นตำบลหนึ่งใน อำเภอขุขันธ์ จังหวัดศรีสะเกษ ชื่อของตำบลมาจากชื่อของลำน้ำ "ห้วยเหนือ" ซึ่งไหลผ่านพื้นที่ตำบลห้วยเหนือ และตำบลห้วยสำราญ

## ที่ตั้งและอาณาเขต
**ตำบลห้วยเหนือ**ตั้งอยู่ทางตอนกลางค่อนไปทางตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
***ทิศเหนือ** ติดต่อกับ ตำบลดองกำเม็ด ตำบลตะเคียน ตำบลลมศักดิ์ อำเภอขุขันธ์
***ทิศตะวันออก** ติดต่อกับ ตำบลสะเดาใหญ่ อำเภอขุขันธ์
***ทิศใต้** ติดต่อกับ ตำบลหนองฉลอง ตำบลห้วยใต้ อำเภอขุขันธ์ 
***ทิศตะวันตก** ติดต่อกับ ตำบลห้วยสำราญ อำเภอขุขันธ์

## การปกครอง
ตำบลห้วยเหนือ ประกอบด้วย 14 หมู่บ้าน ดังนี้
* หมู่ที่ 1 บ้านห้วย
* หมู่ที่ 2 บ้านสนวน
* หมู่ที่ 3 บ้านหาด-แตระ
* หมู่ที่ 4 บ้านพราน
* หมู่ที่ 5 บ้านเรียม
* หมู่ที่ 6 บ้านภูมิ
* หมู่ที่ 7 บ้านเจ๊ก
* หมู่ที่ 8 บ้านตะแบก
* หมู่ที่ 9 บ้านชำแระตะวันตก
* หมู่ที่ 10 บ้านชำแระกลาง
* หมู่ที่ 11 บ้านชำแระเหนือ
* หมู่ที่ 12 บ้านสะอาง
* หมู่ที่ 13 บ้านบก
* หมู่ที่ 14 บ้านตาปิ่น

## การสาธารณสุข
ประกอบด้วยศูนย์สุขภาพชุมชนเมือง 1 แห่ง และสำนักงานสาธารณสุข 1 แห่ง คือ
***ศูนย์สุขภาพชุมชนเมืองห้วยเหนือ** สังกัดโรงพยาบาลขุขันธ์
***สำนักงานสาธารณสุขอำเภอขุขันธ์**

## การศึกษา
*โรงเรียนอนุบาลศรีประชานุกูล
*โรงเรียนขุขันธ์วิทยา
*โรงเรียนขุขันธ์ราษฎร์บำรุง
*โรงเรียนขุขันธ์ (โรงเรียนประจำอำเภอ)
*โรงเรียนบ้านเรียม
*โรงเรียนบ้านชำแระกลาง
*โรงเรียนบ้านสะอาง(ประชาสามัคคี)
*โรงเรียนวัดเขียน

## การศาสนา
ประกอบด้วย **วัด** จำนวน 8 วัด ได้แก่
*วัดกลางอัมรินทราวาส
*วัดเขียนบูรพาราม
*วัดสะอางโพธิญาณ
*วัดไทยเทพนิมิต
*วัดเจ๊กโพธิพฤกษ์
*วัดบกจันทร์นคร
*วัดชำแระ
*วัดชำแระกลาง
**สำนักสงฆ์** จำนวน 1 แห่ง คือ
*สำนักสงฆ์รัตนากรวิสุทธิ์

## สภาพเศรษฐกิจ
***ธนาคาร** 9 แห่ง
**ธนาคารกรุงเทพ สาขาขุขันธ์
**ธนาคารกรุงเทพ สาขาเทสโก้โลตัส ขุขันธ์
**ธนาคารกรุงไทย สาขาขุขันธ์
**ธนาคารกรุงไทย สาขาเทสโก้โลตัส ขุขันธ์
**ธนาคารไทยพาณิชย์ สาขาขุขันธ์
**ธนาคารไทยพาณิชย์ สาขาเทสโก้โลตัส ขุขันธ์
**ธนาคารกสิกรไทย สาขาขุขันธ์
**ธนาคารออมสิน สาขาขุขันธ์
**ธนาคารเพื่อการเกษตรและสหกรณ์การเกษตร สาขาขุขันธ์

***ห้างสรรพสินค้า** 3 แห่ง
**เทสโก โลตัส สาขาขุขันธ์
**ส่องแสงซูเปอร์สโตร์
**ส่องแสงโฮลเซลล์

***ตลาด** 6 แห่ง
**ตลาดสดเทศบาล 1
**ตลาดสดเทศบาล 2
**ตลาดสดแหลมทอง (เอกชน)
**ถนนอาหารปลอดภัยเทศบาลตำบลเมืองขุขันธ์ (ตลาดโต้รุ่ง)
**ตลาดถนนคนเดิน (เฉพาะวันพฤหัสบดี)
**ตลาดนัด (เฉพาะวันที่ 8, 18 และ 28 ของเดือน)

ห้วยเหนือ
ตำบลกันทรารมย์ (อำเภอขุขันธ์)

**ตำบลกันทรารมย์** เป็นตำบลหนึ่งในอำเภอขุขันธ์ เดิมเป็นเมืองเก่าชื่อว่า"เมืองกันทรารมย์"(พื้นที่บริเวณบ้านลุมพุกในปัจจุบัน) ก่อตั้งขึ้นเมื่อปี พ.ศ. 2415 โดยพระยาสังฆะบุรีศรีนครอัจจะ เจ้าเมืองสังฆะ(ซึ่งต่อมาเรียกเพี้ยนเป็นสังขะ) ต่อมาเมืองกันทรารมย์ถูกลดฐานะเป็นตำบลกันทรารมย์ ขึ้นเมืองสังฆะ และถูกโอนไปขึ้นกับเมืองขุขันธ์ซึ่งคืออำเภอขุขันธ์ในปัจจุบัน เมืองกันทรารมย์หรือตำบลกันทรารมย์นั้นไม่ได้มีความเกี่ยวข้องทางประวัติศาสตร์กับอำเภอกันทรารมย์ จังหวัดศรีสะเกษ ในปัจจุบันแต่อย่างใด แต่เกิดจากความเข้าใจผิดทางประวัติศาสตร์หรือไม่รู้สภาพภูมิศาสตร์ในพื้นที่ จึงทำให้หลายคนเข้าใจผิดว่ามีความเกี่ยวข้องกันทางประวัติศาสตร์หรือเป็นเมืองเมืองเดียวกัน ปัจจุบันพื้นที่ตำบลกันทรารมย์ถูกแยกออกไปเป็นอีก 2 ตำบล คือ ตำบลศรีสะอาด และตำบลปราสาท

## คำขวัญ
กันทรารมย์เมืองเก่า เสาหลักเมืองคู่บ้าน พระประธานพุทธโสภณศักดิ์สิทธิ์ วิถีชีวิตพอเพียง หนองน้ำช้างพันหล่อเลี้ยง คู่เคียงผ้าไหมงาม สมญานามถิ่นสมุนไพร เลื่องลือไกลแซนโฎนตา

## ที่ตั้งและอาณาเขต
ตำบลกันทรารมย์ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
*ทิศเหนือ ติดต่อกับ ตำบลศรีสะอาด อำเภอขุขันธ์
*ทิศตะวันออก ติดต่อกับ ตำบลใจดี ตำบลห้วยสำราญ อำเภอขุขันธ์
*ทิศใต้ ติดต่อกับ ตำบลโสน ตำบลปราสาท อำเภอขุขันธ์
*ทิศตะวันตก ติดต่อกับ ตำบลปราสาท อำเภอขุขันธ์

## การปกครอง
ตำบลกันทรารมย์แบ่งการปกครองออกเป็น 11 หมู่บ้าน ดังต่อไปนี้
* หมู่ที่ 1 บ้านกันทรารมย์
* หมู่ที่ 2 บ้านตาไอ
* หมู่ที่ 3 บ้านโคกโพน
* หมู่ที่ 4 บ้านโคกสูง
* หมู่ที่ 5 บ้านศรีอุดม
* หมู่ที่ 6 บ้านโคกสุพัสอุดม
* หมู่ที่ 7 บ้านตายอ
* หมู่ที่ 8 บ้านหนองไฮ
* หมู่ที่ 9 บ้านโคกโพนตะวันออก
* หมู่ที่ 10 บ้านลุมพุก
* หมู่ที่ 11 บ้านโพนใหญ่

## การศาสนา
*วัดโสภณวิหาร
*วัดโคกโพน
*วัดโคกสูง

กันทรารมย์
กันทรารมย์
ซินซินแนติ

**ซินซินแนติ** () เป็นเมืองสำคัญอีกเมืองของรัฐโอไฮโอ ประเทศสหรัฐอเมริกา ซินซินแนติยังเป็นที่ตั้งของสนามเบสบอลชื่อดังของอเมริกาอย่าง cincinnati reds stadium มหาวิทยาลัยที่มีชื่อเสียงได้แก่ มหาวิทยาลัยซินซินแนติ

## อ้างอิง

หมวดหมู่:เมืองในรัฐโอไฮโอ
งูอนาคอนดาเหลือง

**งูอนาคอนดาเหลือง** (; ) เป็นงูไม่มีพิษขนาดใหญ่ชนิดหนึ่ง จำพวกงูอนาคอนดา จัดอยู่ในวงศ์งูโบอา (Boidae)

มีความยาวโดยเฉลี่ยประมาณ 3 เมตร นับว่าน้อยกว่างูอนาคอนดาเขียว (*E. murinus*) มาก แต่ก็มีตัวเมียที่ใหญ่ได้ถึง 6.3 เมตร พบในอาร์เจนตินา น้ำหนักโดยเฉลี่ย 25-35 กิโลกรัม (55-77 ปอนด์) ตัวใหญ่อาจมีน้ำหนักได้ถึง 40-55 กิโลกรัม (88-120 ปอนด์) หรือมากกว่านั้น มีลวดลายบนลำตัวเป็นจุดวงกลมสีดำ และมีลายด้านข้างเป็นจุดสีดำเล็ก ๆ กระจายปนไปบนพื้นสีเหลือง

พบกระจายพันธุ์ในแหล่งน้ำจืดและพื้นที่ชุ่มน้ำต่าง ๆ ของทวีปอเมริกาใต้ ตัวเมียจะมีขนาดใหญ่กว่าตัวผู้มาก งูอนาคอนดาเหลืองเมื่อจะผสมพันธุ์ ตัวเมียจะเป็นฝ่ายเลือกตัวผู้ โดยการปล่อยฟีโรโมนออกมาดึงดูดตัวผู้ การผสมพันธุ์ของงูอนาคอนดาเหลือง จะเริ่มด้วยตัวผู้คลานไต่ตามลำตัวของตัวเมีย และจะปล่อยเดือยแหลมจากเกล็ดใต้ท้องเป็นการสะกิดเตือนตัวเมีย ก่อนที่อวัยวะเพศของตัวผู้ที่มีปลายเป็นแฉกจะยื่นออกมาเพียงเวลาเพียงไม่นานเพื่อปล่้อยสเปิร์ม แต่การผสมพันธุ์อาจใช้เวลานานถึง 9 ชั่วโมง

ตัวเมียตั้งท้องนาน 5 เดือน และออกลูกเป็นตัว โดยครั้งหนึ่งจะได้ลูกมากถึง 40 ตัว โดยในไข่จะมีน้ำคร่ำช่วยพยุงตัวลูกงูให้อยู่ได้ และไข่ที่ไม่ฟักเป็นตัวจะถูกปล่อยออกมาด้วย รวมถึงลูกงูตัวที่ตายตั้งแต่อยู่ในท้อง ลูกงูในระยะแรกจะดำรงชีวิตอยู่ได้ด้วยการใช้พลังงานจากถุงไข่แดงที่ติดตัวออกมา จากนั้นจะกินอาหารด้วยการเริ่มจากสิ่งมีชีวิตเล็ก ๆ ก่อน เช่น แมลง โดยที่แม่งูจะไม่เลี้ยงดู ซึ่งลูกงูอนาคอนดาเหลืองในวัยอ่อนมีโอกาสอย่างมากที่จะตกเป็นอาหารของสัตว์ที่มีขนาดใหญ่กว่า เช่น นกกินปลาต่าง ๆ รวมถึงจระเข้ไคแมน เป็นต้น

ปัจจุบัน งูอนาคอนดาเหลืองสามารถที่จะแพร่ขยายพันธุ์ได้ในที่เลี้ยงแล้ว

## อ้างอิง

## แหล่งข้อมูลอื่น

หมวดหมู่:วงศ์ย่อยงูโบอา
หมวดหมู่:สัตว์ที่พบในทวีปอเมริกาใต้
วงศ์ย่อยเหยี่ยว

**วงศ์ย่อยเหยี่ยว** เป็นวงศ์ย่อยของนกล่าเหยื่อประเภทเหยี่ยว และอินทรี ใช้ชื่อวงศ์ว่า Accipitrinae อยู่ในวงศ์เหยี่ยวและอินทรี (Accipitridae)

มีลักษณะทั่วไปไม่ต่างกับนกที่อยู่ที่วงศ์ใหญ่ ทั่วโลกพบทั้งสิ้น 4 สกุล 55 ชนิด (ในข้อมูลเก่าจำแนกออกเป็น 64 สกุล ในประเทศไทยพบ 21 สกุล)

## การจำแนก
* ***[[Accipiter]]*** (เหยี่ยวนกเขา)
** 51 ชนิด

* ***[[Urotriorchis]]*** (เหยี่ยวหางยาว)
** มีชนิดเดียว คือ *[[Urotriorchis macrourus]]* (เหยี่ยวหางยาว)

* ***[[Erythrotriorchis]]***
** 2 ชนิด

* ***[[Megatriorchis]]***
** มีชนิดเดียว คือ *[[Megatriorchis doriae]]* (เหยี่ยวโดเรีย)

## อ้างอิง

## แหล่งข้อมูลอื่น

หมวดหมู่:เหยี่ยว
โชมิซ

**โชมิซ** (ShoMiz) สมาชิกประกอบด้วย เดอะมิซและบิ๊กโชว์ เป็นทีมนักมวยปล้ำฝ่ายอธรรม เป็นอดีตแชมป์แท็กทีมของWWE

## ประวัติ
วันที่ 18 มกราคม 2010 บิ๊กโชว์ได้ออกมาช่วยเดอะมิซขณะที่สู้อยู่กับเอ็มวีพีแล้วทำให้บิ๊กโชว์และมิซเป็นคู่แทคทีมไปชิงแชมป์แชมป์แทกทีมยูนิฟายด์ กับ DX

วันที่ 8 กุมภาพันธ์ 2010 โชมิซได้ชิงแชมป์แชมป์แทกทีมยูนิฟายด์กับสเตรจต์เอดจ์โซไซอิตี และDX (เจ้าของตำแหน่งแชมป์) แบบแทกทีมสามเส้าแพ้คัดออก DX ได้กำจัดสเตรจต์เอดจ์โซไซอิตีออกไปก่อนแต่ว่าก็พ่ายให้กับโชมิซ เลยทำให้โชมิซเป็นแชมป์แทคทีมคู่ใหม่

วันที่ 2 เมษายน 2010 โชมิซเสียแชมป์แชมป์แทกทีมให้กับเดอะฮาร์ทไดนาสตี้ (เดวิด ฮาร์ท สมิธ และไทสัน คิด) หลังจากแมตช์บิ๊กโชว์ได้ใช้ท่า WMD(Weapon of Mass Destruction)ใส่มิซและแตกทีม

## แชมป์และรางวัล
* **[[WWE|World Wrestling Entertainment]]**
** World Tag Team Championship (1 time)
** WWE Tag Team Championship (1 time)
** WWE United States Championship (1 time) – The Miz

## อ้างอิง

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
ตำบลจะกง

**ตำบลจะกง** เป็นตำบลหนึ่งในอำเภอขุขันธ์

## ที่ตั้งและอาณาเขต
ตำบลจะกงตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
*ทิศเหนือ ติดต่อกับ ตำบลกฤษณา อำเภอขุขันธ์
*ทิศตะวันออก ติดต่อกับ ตำบลดินแดง อำเภอไพรบึง
*ทิศใต้ ติดต่อกับ ตำบลตะเคียน อำเภอขุขันธ์
*ทิศตะวันตก ติดต่อกับ ตำบลดองกำเม็ด ตำบลหัวเสือ อำเภอขุขันธ์

## การปกครอง
ตำบลจะกงแบ่งพื้นที่การปกครองออกเป็น 13 หมู่บ้าน ได้แก่
* หมู่ที่ 1 บ้านตาสุด
* หมู่ที่ 2 บ้านจะกง
* หมู่ที่ 3 บ้านตาตู้
* หมู่ที่ 4 บ้านตะเคียนน้อย
* หมู่ที่ 5 บ้านกองหลวง
* หมู่ที่ 6 บ้านปะอุง
* หมู่ที่ 7 บ้านเค็ง
* หมู่ที่ 8 บ้านหนองจะกง
* หมู่ที่ 9 บ้านบึงน้อย
* หมู่ที่ 10 บ้านไลย์พัฒนา
* หมู่ที่ 11 บ้านอาลัย
* หมู่ที่ 12 บ้านหนองรูง
* หมู่ที่ 13 บ้านกระหวัน

จะกง
จะกง
สาธารณรัฐรัสเซีย

**สาธารณรัฐรัสเซีย** () เป็นองค์การทางการเมืองอายุสั้นซึ่งในทางนิตินัยควบคุมดินแดนของอดีตจักรวรรดิรัสเซียหลังการสละราชสมบัติของจักรพรรดินิโคลัสที่ 2 เมื่อวันที่ 15 มีนาคม [วันที่แบบเก่า 2 มีนาคม] ค.ศ. 1917 หกเดือนให้หลัง สาธารณรัฐยุบลงหลังการปฏิวัติเดือนตุลาคมเมื่อวันที่ 7 พฤศจิกายน [วันที่แบบเก่า 25 ตุลาคม] ค.ศ. 1917 และการสถาปนาสหพันธ์สาธารณรัฐสังคมนิยมโซเวียตรัสเซียในสงครามกลางเมืองรัสเซีย รัฐบาลของสาธารณรัฐอย่างเป็นทางการ คือ รัฐบาลชั่วคราวรัสเซีย () แม้การควบคุมโดยพฤตินัยจะแบ่งแยกระหว่างรัฐบาลชั่วคราวกับสภาโซเวียตเปโตรกราด

## สถาบันหลัก
* สภาดูมาจักรวรรดิรัสเซีย
* สภาแห่งสาธารณรัฐรัสเซีย
* รัฐสภาโซเวียต
* รัฐบาลชั่วคราวรัสเซีย
* หน่วยอำนวยการ (รัสเซีย)
* หน่วยองค์ประกอบของประเทศรัสเซีย

## ดูเพิ่ม
* จักรวรรดิรัสเซีย
* สงครามกลางเมืองรัสเซีย
* สหภาพโซเวียต
* สงครามโลกครั้งที่หนึ่ง
* บอลเชวิค

## หมายเหตุ

## อ้างอิง

## แหล่งข้อมูลอื่น
* The Russian Republic proclaimed. Presidential Library
* Browder, R. P., Kerensky, A. F. *[https://books.google.com/books?id=LzWsAAAAIAAJ&pg=PA467&lpg=PA467&dq=Russian+Republic+1917&source=bl&ots=DU_7PzRG9O&sig=KHAJu3qLcrEWLux7kkaWeMftDLI&hl=en&sa=X&ved=0ahUKEwi78Mbg7q3SAhWD5SYKHQnxBuY4ChDoAQgrMAU#v=onepage&q=Russian%20Republic%201917&f=false The Russian Provisional Government, 1917: Documents]*. "Stanford University Press". Stanford, 1961. 

หมวดหมู่:รัฐสิ้นสภาพในทวีปยุโรป
หมวดหมู่:รัฐสิ้นสภาพในทวีปเอเชีย
หมวดหมู่:รัฐที่ก่อตั้งในประเทศรัสเซีย
ร
หมวดหมู่:รัฐสิ้นสภาพในประเทศรัสเซีย
พิตต้า ณ พัทลุง

**พิตต้า ณ พัทลุง** (เกิด 21 กุมภาพันธ์ พ.ศ. 2527) ชื่อเล่น **พิตต้า** เป็นนักแสดง นางแบบ พิธีกร วีเจชาวไทย เข้าสู่วงการบันเทิงจากการประกวดวีเจ ชาแนล [วี] ไทยแลนด์

## ประวัติ
พิตต้าเกิดวันที่ 21 กุมภาพันธ์ พ.ศ. 2527 ที่โรงพยาบาลเซนหลุยส์ กรุงเทพ เป็นบุตรสาวคนสุดท้องของ พิสิษฐ์ ณ พัทลุง อดีตผู้อำนวยการองค์การสวนสัตว์ ในพระบรมราชูปถัมภ์ จบการศึกษาระดับอนุบาล โรงเรียนเธียรประสิทธิ์ ประถมศึกษาที่ โรงเรียนมาแตร์เดอีวิทยาลัย มัธยมศึกษาที่  St Hilda's School Gold Coast, Australia และระดับอุดมศึกษาที่ Griffith University, 
Bachelor of Design in Fashion Marketing at Raffles International College (วิทยาลัยนานาชาติราฟเฟิลส์) 

เข้าสู่วงการบันเทิงจากการประกวดวีเจ ชาแนล [วี] ไทยแลนด์ หลังจากนั้นได้แสดงละครโทรทัศน์กับสถานีวิทยุโทรทัศน์ไทยทีวีสีช่อง 3 ในสังกัดของมยุรฉัตร เหมือนประสิทธิเวช

ปัจจุบัน พิตต้า สมรสกับ อ๊อบ พลช หุตะเจริญ  ผู้อำนวยการสำนักพัฒนาตลาดตราสารหนี้ สำนักงานบริหารหนี้สาธารณะกระทรวงการคลัง ช่วยราชการสำนักเลขาธิการนายกรัฐมนตรี แฟนหนุ่มนอกวงการโดยสมรสในวันที่ 4 พฤศจิกายน พ.ศ. 2561 ซึ่งเป็นพิธีการแบบคริสต์ 

มีบุตรชายด้วยกัน 1 คนชื่อ ธริณ หุตะเจริญ ชื่อเล่น ธริณ เกิดเมื่อวันที่ 14 ธันวาคม พ.ศ. 2564

## ผลงาน

### ละครโทรทัศน์

### ผลงาน VJ
* VJ CHANNEL [V] THAILAND TRUE VISIONS Channel V Thailand

### ผลงานพิธีกร
* รายการ Dowtown พิธีกรร่วมกับ ธัญญ่า ธัญญาเรศ เองตระกูล  ทาง ททบ.5 ทุกวันหยุดนักขัตฤกษ์ เวลา 17:25 - 17:55 น.
* รายการ GOSSIP บันเทิง 5 ทาง ททบ.5 ทุกวันจันทร์ ถึง ศุกร์ เวลา 19.40 - 19.50 น. ในช่วงข่าวภาคค่ำ
* รายการ SUNดารา ทางช่องดาวเทียม RS SUN Channel ทุกวันจันทร์ ถึง อาทิตย์ เวลา 09.30 น. , 13.30 น. และ 20.30 น.

### ผลงานละครเวที
* เคนลี่ กะก๊วนขี้เล่น ร่วมกับ คริส หอวัง, ธีรเดช วงศ์พัวพันธ์, วิลลี่ แมคอินทอช, นาคร ศิลาชัย, เกียรติศักดิ์ อุดมนาค

### ผลงาน MV
* เพลง "Say Hi" ฟิล์ม รัฐภูมิ โตคงทรัพย์ | MV ผลงานการกำกับของ กอล์ฟ ปวีณ ภูริจิตปัญญา
* เพลง “Miss Call”  ลาบานูน | MV
* เพลง “คำว่ารัก”  UHT
* เพลง “กี่วันกี่คืน”  Noize | MV
* เพลง "มาเลเซีย" เป้ อารักษ์ อมรศุภศิริ | MV

### ผลงานโฆษณา
* แมคโดนัลด์ McDonald's
* แฟนต้า Fanta
* วาสลีน Vaseline
* นีเวีย Nivea
* น้ำนมข้าวโพด corn
* ELISE’ES Miracle Pur Lift Face Serum

### ผลงานเพลง
* อัลบั้ม Hof โปรเจกต์พิเศษค่าย จีเอ็มเอ็ม แกรมมี่ กับวุ้นเส้น วิริฒิพา ภักดีประสงค์

## อ้างอิง

* VJ PITTA

## แหล่งข้อมูลอื่น
* VJ PITTA
* ออสซี่-ในความทรงจำ
* ประวัติส่วนตัว พิตต้า ณ พัทลุง
* facebook
* twitter
* Instagram
* สุลต่าน ตวนกู สุลัยมาน ชาห์
* นามสกุลพระราชทาน

หมวดหมู่:บุคคลที่เกิดในปี พ.ศ. 2527
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:สกุล ณ พัทลุง
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:บุคคลจากกรุงเทพมหานคร
เอลติเกร

**เอลติเกร** () เป็นเมืองทางตะวันออกของรัฐอันโซอาเตกิ ประเทศเวเนซุเอลา จากข้อมูลปี ค.ศ. 2001 เทศบาลเมืองมีประชากร 147,800 คน เมืองก่อตั้งเมื่อวันที่ 3 กุมภาพันธ์ ค.ศ. 1933 หลังจากที่บริษัทน้ำมัน เอลติเกรตั้งสำนักงานที่กัมโป โอฟิซินา (Campo Oficina)

## อ้างอิง

หมวดหมู่:เมืองในประเทศเวเนซุเอลา
เอชทีซี บัตเตอร์ฟลาย

**เอชทีซี บัตเตอร์ฟลาย** (, ญี่ปุ่น: HTC バタフライ) เป็นสมาร์ตโฟนที่ถูกออกแบบและผลิตโดย เอชทีซี โดยเมื่อวางขายในประเทศญี่ปุ่น จะเป็นรุ่นที่มีชื่อขึ้นต้นเป็น **เอชทีซี เจ** โดยถูกวางขายเมื่อวันที่ 17 ตุลาคม ค.ศ. 2012 โดย เคดีดีไอ ผู้ให้บริการเครือข่ายของญี่ปุ่น โดยเป็นสมาร์ตโฟนเครื่องที่ 2 ของโลกที่มีหน้าจอความละเอียด ฟูลเอชดี (FullHD) 1080p ต่อจาก ออปโป ไฟนด์ 5 โดยมาพร้อมระบบปฏิบัติการแอนดรอยด์ 4.2.2 เจลลีบีน พร้อมด้วย ซีพียู ควอด-คอร์ 1.5&nbsp;GHz และใช้ชิพ สแนปดรากอน เอส 4 โปร โดยมีกล้องหลัก ความละเอียด 8 ล้านพิกเซล ส่วนแรกมันมาพร้อมกับแรม 2&nbsp;จิกะไบต์ และแบตเตอรี 2,020&nbsp;มิลลิแอมป์

โดยบัตเตอร์ฟลายนั้น สามารถกันน้ำได้ และมีหน้าจอ "ซูเปอร์ แอลซีดี 3" พร้อมด้วยจอฟูล เอชดี (1920x1080 พิกเซล) โดยมีความละะเอียดอยู่ที่ 440 พิกเซลต่อนิ้ว ซึ่งมากกว่า เอชทีซี วันเอ็กซ์ ซึ่งอยู่ที่ 312 พิกเซลต่อนิ้ว และไอโฟน 5 ที่เป็นเรตินา ดิสเพลย์ ที่ 326 พิกเซลต่อนิ้ว และ โนเกีย ลูเมีย 920 ที่ 332 พิกเซลต่อนิ้ว โดยหน้าจอนั้นผลิตโดย ชาร์ป คอร์ปอเรชั่น และ เจแปน ดิสเพลย์

ส่วนดรอยด์ดีเอ็นเอนั้น เป็นรุ่นของ เวไรซอน ซึ่งจะต้องผูกติดสัญญา 2 ปี ด้วยเงิน 200 ดอลลาร์สหรัฐ โดยส่วนต่างๆจะเหมือนๆกับรุ่นบัตเตอร์ฟลาย แต่จะไม่มีช่องใส่ ไมโครเอสดี

## ดูเพิ่ม
* รายชื่ออุปกรณ์ที่ใช้ระบบปฏิบัติการแอนดรอยด์

## อ้างอิง

หมวดหมู่:เอชทีซี
อ
KBPS

**KBPS** อาจหมายถึง
* กิโลบิตต่อวินาที (kilobits per second) - หน่วยอัตราข้อมูล (มักเขียนย่อด้วย kbps)
* กิโลไบต์ต่อวินาที (kilobytes per second) - หน่วยอัตราข้อมูล (มักเขียนย่อด้วย kBps หรือ KBps)
คิตเชเนอร์ (รัฐออนแทรีโอ)

**คิตเชเนอร์** () เป็นเมืองทางตอนใต้ของรัฐออนแทรีโอ ประเทศแคนาดา  ห่างจากเมืองโทรอนโตไปทางทิศตะวันตกราว 100 กม. เดิมชื่อเมืองเบอร์ลิน เมืองมีประชากร 219,153 คน (ค.ศ. 2011) เมืองมีพื้นที่ 136.86 ตร.กม.

## อ้างอิง

หมวดหมู่:เมืองในรัฐออนแทรีโอ
ครัสโนยาสค์

thumb|รูปถ่ายมุมสูงของครัสโนยาสค์

**ครัสโนยาสค์** (; ) เป็นเมืองหลวงของดินแดนครัสโนยาสค์ ประเทศรัสเซีย ส่วนที่อยู่ในทวีปเอเชีย ตั้งอยู่บนฝั่งแม่น้ำเยนีเซย์ตอนบน เป็นเมืองใหญ่เป็นอันดับ 3 ในไซบีเรีย รองจากเมืองโนโวซีบีสค์และออมสค์ มีประชากร 973,826 คน (ค.ศ. 2010) เป็นเมืองสำคัญบนเส้นทางรถไฟสายทรานส์-ไซบีเรีย เป็นหนึ่งในเมืองที่มีการผลิตอะลูมิเนียมที่ใหญ่ที่สุดในรัสเซีย

ก่อตั้งเป็นเมืองป้อมปราการโดยพวกคอสแสกใน ค.ศ. 1628 ต่อมาในตอนปลายคริสต์ศตวรรษที่ 17 ถูกโจมตีอยู่เนือง ๆ จากพวกตาตาร์และคีร์กีซ

## อ้างอิง

หมวดหมู่:เมืองในประเทศรัสเซีย
มิราเคิล (พืช)

**มิราเคิล** () () เป็นไม้ผลพื้นเมืองของประเทศกานา ลักษณะต้นมีขนาดทรงพุ่มเล็ก ชอบความชื้นสูงแต่ไม่ชอบแดดจัด ผลสุกแก่จะมีสีแดงสดใส เมื่อรับประทานผลสุกแก่เข้าไปแล้ว ประมาณ 1-2 ชั่วโมง แล้วรับประทานผลไม้ที่มีรสเปรี้ยว เช่น มะนาว มะยม ระกำ ตามเข้าไปจะไม่รู้สึกเปรี้ยว ในทางตรงกันข้ามกลับกลายเป็นรสชาติหวานคล้ายน้ำตาล

## ประโยชน์
มิราเคิลมีคุณสมบัติพิเศษ คือ ผลสุกแก่จะมีสีแดงสดใส เมื่อรับประทานผลสุกแก่เข้าไปแล้วสารไกโคโปรตีนในผลจะไปเคลือบผิวของลิ้นอยู่นานประมาณ 1-2 ชั่วโมง เมื่อรับประทานผลไม้ที่มีรสเปรี้ยวตามเข้าไปจะไม่รู้สึกเปรี้ยว ในทางตรงกันข้ามกลับกลายเป็นรสชาติหวาน โดยทำให้มีโอกาสของการนำไปใช้ประโยชน์ในผู้ป่วยโรคเบาหวาน เพราะต้องงดน้ำตาล แต่ถ้ากินผลไม้ชนิดนี้ก่อน แล้วสามารถทำอาหารได้โดยไม่ใส่น้ำตาลก็อร่อยได้เหมือนอาหารปกติ มิราเคิลจึงเป็นพืชที่กำลังมีการศึกษาเพื่อนำไปใช้ประโยชน์และตรวจสอบถึงความเป็นพิษกันอย่างแพร่หลายในหลายๆ ประเทศทั่วโลก

นักวิชาการญี่ปุ่นยังได้นำผลมิราเคิลไปวิเคราะห์ และสกัดเป็นน้ำตาลก้อนลดความอ้วน  อีกทั้งทางวิทยาศาสตร์ยังได้นำไปใช้สำหรับผู้ป่วยที่ต้องรับประทานยาที่มีรสขม เพราะว่าผลมิราเคิลมีสารที่ชื่อว่า  มิราคูลิน  ซึ่งสารนี้ทำให้เปลี่ยนรสเปรี้ยวได้ดีและเปลี่ยนรสขมได้บ้างเล็กน้อย

## อ้างอิง

## แหล่งข้อมูล
* มิราเคิล... ต้นไม้มหัศจรรย์ Miracle fruit, ซางคำ. หนังสือพิมพ์สังฆทานนิวส์ ปีที่ 6 ฉบับที่ 110 ประจำวันที่ 1 - 31 ตุลาคม พ.ศ. 2555
* กินอะไรก็หวาน ต้นมิราเคิล (ต้นมหัศจรรย์), 20 สิงหาคม พ.ศ. 2010. Umarin.com
* มิราเคิล : พืชมหัศจรรย์, 19 กันยายน พ.ศ. 2554. คุณถามมา-เราตอบให้ 

หมวดหมู่:วงศ์พิกุล
หมวดหมู่:สมุนไพร
ออมสค์

**ออมสค์** () เป็นเมืองหลวงของแคว้นออมสค์ ประเทศรัสเซีย ตั้งอยู่ทางตะวันตกเฉียงใต้ของไซบีเรีย ห่างจากกรุงมอสโก 2,236 กม. (1,389 ไมล์)  มีประชากรมากกว่า 1.1 ล้านคน เป็นเมืองใหญ่อันดับ 2 ที่ตั้งอยู่ทางตะวันออกของเทือกเขายูรัล รองเมืองโนโวซีบีสค์ และเป็นเมืองที่มีประชากรมากเป็นอันดับ 7 ของประเทศ เมืองนี้ก่อตั้งเมื่อวันที่ 2 สิงหาคม ค.ศ. 1716

## อ้างอิง

หมวดหมู่:เมืองในประเทศรัสเซีย
หมวดหมู่:แคว้นออมสค์
โนโวซีบีสค์

**โนโวซีบีรสค์** (; เสียงอ่าน) เป็นเมืองที่มีประชากรมากเป็นอันดับ 3 ของประเทศรัสเซีย รองจากกรุงมอสโกและเซนต์ปีเตอส์เบิร์ก และเป็นเมืองที่มีประชากรมากที่สุดของรัสเซียส่วนที่อยู่ในทวีปเอเชีย มีประชากร 1,473,754 คน (ค.ศ. 2010) เป็นเมืองหลวงของโนโวซีบีสค์โอบลาสต์ เมืองตั้งอยู่ทางตะวันตกเฉียงใต้ของไซบีเรีย ริมฝั่งแม่น้ำอ็อบ มีพื้นที่ 502.1 ตร.กม.  (193.9 ตร.ไมล์)

## อ้างอิง

หมวดหมู่:เมืองในประเทศรัสเซีย
หมวดหมู่:โนโวซีบีสค์โอบลาสต์
ตำบลใจดี

**ตำบลใจดี** เป็นตำบลหนึ่งในอำเภอขุขันธ์

## ที่ตั้งและอาณาเขต
ตำบลใจดีตั้งอยู่ทางตอนกลางของอำเภอ มีอาณาเขตติดต่อกับเขตการปกครองข้างเคียงดังต่อไปนี้
*ทิศเหนือ ติดต่อกับ บ้านตาปาง บ้านภูมิศาลา บ้านโคกเพชร บ้านระกาน้อย บ้านระกา ตำบลโคกเพชร อำเภอขุขันธ์
*ทิศตะวันออก ติดต่อกับ ตำบลดองกำเม็ด ตำบลห้วยเหนือ อำเภอขุขันธ์
*ทิศใต้ ติดต่อกับ ตำบลห้วยสำราญ อำเภอขุขันธ์
*ทิศตะวันตก ติดต่อกับ ตำบลกันทรารมย์ ตำบลศรีสะอาด อำเภอขุขันธ์ ตำบลโพธิ์ศรี อำเภอปรางค์กู่

ใจดี
ใจดี
ตำบลดองกำเม็ด

**ตำบลดองกำเม็ด** เป็นตำบลหนึ่งในอำเภอขุขันธ์ ชื่อตำบลมาจากภาษาเขมรถิ่นไทย คำว่า "ดอง" แปลว่า "ด้าม" ส่วนคำว่า "กำเม็ด" แปลว่า "มีด" ดังนั้นความหมายของชื่อตำบลนี้คือ "ด้ามมีด"

## ที่ตั้งและอาณาเขต
ตำบลดองกำเม็ดตั้งอยู่ทางตอนกลางของอำเภอ มีอาณาเขตติดต่อกับเขตการปกครองข้างเคียงดังต่อไปนี้
*ทิศเหนือ ติดต่อกับ บ้านหัวเสือ บ้านสระภูมิ ตำบลหัวเสือ อำเภอขุขันธ์
*ทิศตะวันออก ติดต่อกับ บ้านปะอุง บ้านไลย์พัฒนา ตำบลจะกง  บ้านเวียน บ้านพยอม บ้านตาเสก ตำบลตะเคียน อำเภอขุขันธ์
*ทิศใต้ ติดต่อกับ บ้านชำแระเหนือ บ้านสะอาง บ้านสนวน ตำบลห้วยเหนือ อำเภอขุขันธ์
*ทิศตะวันตก ติดต่อกับ บ้านใจดี บ้านใจดีกลาง บ้านใจดีเหนือ ตำบลใจดี  บ้านระกา ตำบลโคกเพชร อำเภอขุขันธ์
## การปกครอง
ตำบลดองกำเม็ดแบ่งการปกครองเป็น 11 หมู่บ้าน ได้แก่
*หมู่ที่ 1 บ้านกันจาน
*หมู่ที่ 2 บ้านบิง
*หมู่ที่ 3 บ้านสวาย
*หมู่ที่ 4 บ้านตราง
*หมู่ที่ 5 บ้านดองกำเม็ด
*หมู่ที่ 6 บ้านกระโพธิ์ช่างหม้อ
*หมู่ที่ 7 บ้านตราด
*หมู่ที่ 8 บ้านตาโคล
*หมู่ที่ 9 บ้านหนองปิงปอง
*หมู่ที่ 10 บ้านโพธิ์สยาม
*หมู่ที่ 11 บ้านบิงใต้
## การศึกษา
มีโรงเรียนในสังกัดสำนักงานเขตพื้นที่การศึกษาประศึกษาศรีสะเกษ เขต 3 จำนวน 4 โรงเรียน
*โรงเรียนบ้านดองกำเม็ด
*โรงเรียนบ้านตรางสวาย
*โรงเรียนบ้านกระโพธิ์ช่างหม้อ
*โรงเรียนบ้านกันจาน

## การสาธารณสุข
เป็นที่ตั้งของโรงพยาบาลส่งเสริมสุขภาพตำบล 1 แห่ง ซึ่งรับผิดชอบดูแลประชากรทั้งตำบล
*โรงพยาบาลส่งเสริมสุขภาพตำบลกันจาน
## เศรษฐกิจ
ตำบลดองกำเม็ดเป็นส่วนต่อขยายเมืองทางด้านทิศเหนือของตัวเมืองขุขันธ์ตามแนวถนนศรีสะเกษ-ขุขันธ์ ทำให้มีสถานประกอบการเปิดกิจการหลายแห่ง
*สถานีบริการน้ำมันและแก๊ส
**สถานีบริการน้ำมัน PT สาขาบ้านบิงใต้ 
**สถานีบริการแก๊ส LPG ครูอู๋
*สถานที่พัก
**ระเบียงน้ำรีสอร์ท
**บ้านบิงรีสอร์ท
**ระนารีสอร์ท
**แวววาวการ์เดน
*โชว์รูมจำหน่ายและบริการเครื่องจักรกลการเกษตร
**คูโบต้าเจริญชัย สาขาขุขันธ์

ดองกำเม็ด
ดองกำเม็ด
ตำบลตาอุด

**ตำบลตาอุด** เป็นตำบลหนึ่งในอำเภอขุขันธ์ เป็นแหล่งปลูกและจำหน่ายแตงโมที่มีชื่อเสียงของอำเภอ ริมแนวทางหลวงแผ่นดินหมายเลข 24

## ที่ตั้งและอาณาเขต
ตำบลตาอุดตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
*ทิศเหนือ ติดต่อกับ ตำบลสะเดาใหญ่ อำเภอขุขันธ์
*ทิศตะวันออก ติดต่อกับ ตำบลสำโรงพลัน อำเภอไพรบึง
*ทิศใต้ ติดต่อกับ ตำบลศรีตระกูล อำเภอขุขันธ์
*ทิศตะวันตก ติดต่อกับ ตำบลนิคมพัฒนา ตำบลหนองฉลอง อำเภอขุขันธ์
## การปกครอง
ตำบลตาอุด แบ่งการปกครองออกเป็น 9 หมู่บ้าน ดังนี้
*หมู่ที่ 1 บ้านตาอุด
*หมู่ที่ 2 บ้านตาอุดใหม่
*หมู่ที่ 3 บ้านจำนรรจ์
*หมู่ที่ 4 บ้านเดื่อทำนบ
*หมู่ที่ 5 บ้านตาอุดใต้
*หมู่ที่ 6 บ้านคลองกลาง
*หมู่ที่ 7 บ้านโก
*หมู่ที่ 8 บ้านหัวนอน
*หมู่ที่ 9 บ้านเดื่อนอก

## การศึกษา
เป็นที่ตั้งของสถานศึกษาที่เปิดสอนตั้งแต่ระดับอนุบาล-มัธยมศึกษาตอนปลาย 1 แห่ง คือ
*โรงเรียนบ้านตาอุด

## การศาสนา
มีวัดในสังกัดมหานิกาย 2 วัด คือ
*วัดตาอุด
*วัดศรีโกธาราราม

## การสาธารณสุข
มีโรงพยาบาลส่งเสริมสุขภาพตำบล 1 แห่ง ที่รับผิดชอบพื้นที่ทั้งตำบล คือ
*โรงพยาบาลส่งเสริมสุขภาพตำบลคลองกลาง

## การคมนาคม
พื้นที่ตำบลมีถนนเส้นสำคัญตัดผ่าน ดังนี้
*ทางหลวงแผ่นดินหมายเลข 24
*ทางหลวงชนบทหมายเลข ศก.

## เศรษฐกิจ
ประชากรในตำบลส่วนใหญ่ประกอบอาชีพทำนา และปลูกแตงโมขายตามแนวทางหลวงแผ่นดินหมายเลข 24 นอกจากแตงโมก็ยังมีผลผลิตทางการเกษตรที่มีชื่อเสียงของจังหวัดขายอยู่ด้วย เช่น หอมแดง กระเทียม เป็นต้นนอกจากนี้ยังมีร้านค้าปลีก-ส่ง ร้านอาหาร อู่ซ่อมรถ ปั๊มน้ำมันท้องถิ่น ร้านรับซื้อผลผลิตทางการเกษตร โรงปูน ที่พัก ผุดขึ้นตามแนวทางหลวงเส้นนี้

## ที่พัก
ประกอบด้วยที่พัก 1 แห่ง ริมทางหลวงแผ่นดินหมายเลข 24 คือ
*โกพาร์ค รีสอร์ท

ตาอุด
ตาอุด
อินทรีกินงู

**อินทรีกินงู** หรือ **เหยี่ยวรุ้ง** () เป็นสกุลของนกล่าเหยื่อจำพวกเหยี่ยวหรืออินทรีสกุลหนึ่ง ใช้ชื่อสกุลว่า ***Spilornis*** ในวงศ์เหยี่ยวและอินทรี (Accipitridae)

นกที่โตเต็มที่จะมีกระหม่อมสีคล้ำ มีดวงตาสดใสสีเหลือง เป็นนกล่าเหยื่อขนาดกลางพบกระจายพันธุ์ได้ในป่าของเอเชียใต้และเอเชียตะวันออกเฉียงใต้ เป็นนกที่ล่างูเป็นอาหารหลัก แม้กระทั่งงูพิษ จึงเป็นที่มาของชื่อในภาษาอังกฤษที่ว่า "serpent eagle"

ชื่อสกุลมาจาก (*spilos*) "จุด, แต้ม"; ορνις (*ornis*), ορνιθος (*ornithos*) "นก"

## การจำแนก
สกุลอินทรีกินงูมีทั้งสิ้น 6 สปีชีส์ตามการนิยามดั้งเดิมโดยจอร์จ โรเบิร์ต เกรย์ (ค.ศ. 1840) อย่างไรก็ตามภายหลังมีการเสนอแยกสปีชีส์ของเหยี่ยวรุ้ง (*S. cheela*) ที่อยู่ตามเกาะขนาดเล็กหลายแห่งออกเป็นสปีชีส์ใหม่

## อ้างอิง

## แหล่งข้อมูลอื่น


หมวดหมู่:เหยี่ยว
หมวดหมู่:อินทรี
หมวดหมู่:นกที่พบในเอเชียใต้
หมวดหมู่:นกที่พบในเอเชียตะวันออกเฉียงใต้
ปรากฏการณ์สไตรแซนด์

[thumb|320px|ภาพถ่ายบ้านพักของสไตรแซนด์ที่[มาลิบู ที่ก่อให้เกิดคำว่า "ปรากฏการณ์สไตรแซนด์"]]

**ปรากฏการณ์สไตรแซนด์** () เป็นปรากฏการณ์ที่ความพยายามในการปกปิดหรือลบข้อมูลก่อให้เกิดผลอันไม่พึงประสงค์ ทำให้ข้อมูลข่าวสารได้รับการเปิดเผยเป็นที่แพร่หลายมากขึ้น (โดยปกติการแพร่หลายดังกล่าวเกิดขึ้นบนอินเทอร์เน็ต) คำว่า "ปรากฏการณ์สไตรแซนด์" เป็นคำสมัยใหม่ที่ใช้สะท้อนถึงความพยายามในยุคก่อนที่จะปกปิดหรือเซ็นเซอร์สิ่งต่าง ๆ  แต่กลับทำให้ข้อมูลดังกล่าวเป็นที่ต้องการมากยิ่งขึ้น และทำให้เกิดความสนใจและการติดตามเรื่องราวมากกว่าปกติทั่วไป

คำว่า "ปรากฏการณ์สไตรแซนด์" เป็นคำที่ตั้งชื่อตามบาร์บรา สไตรแซนด์ นักแสดงหญิงอเมริกัน ที่พยายามปกปิดภาพถ่ายบ้านของเธอในปี พ.ศ. 2546 แต่กลับทำให้ภาพถ่ายดังกล่าวเป็นที่สนใจมากขึ้น นอกจากนี้ยังมีกรณีอื่น ๆ อีก เช่น ในการส่งคำบอกกล่าวให้หยุดกระทำการละเมิด (cease-and-desist) เพื่อให้มีการปกปิดตัวเลขที่สงวนไว้สำหรับผู้ทรงลิขสิทธิ์ (illegal numbers) ไฟล์ หรือเว็บไซต์ ความปรากฏว่าแทนที่สิ่งที่ระบุให้ปกปิดนั้นจะได้รับการปกปิด ข้อมูลเหล่านั้นกลับก่อให้เกิดความสนใจจากสังคม และก่อให้เกิดการทำซ้ำ (mirror) บนอินเทอร์เน็ตและเครือข่ายแจกจ่ายไฟล์ (file-sharing network) อย่างกว้างขวาง หรือในบางกรณีก่อให้เกิดเพลงล้อเลียนหรือวิดีโออันเกี่ยวกับกรณีดังกล่าวด้วย

ไมค์ แมสนิก (Mike Masnick) จากเว็บบล็อก Techdirt เป็นผู้สร้างคำว่า "ปรากฏการณ์สไตรแซนด์" หลังจากที่สไตรแซนด์แพ้คดีที่ยื่นฟ้องต่อช่างภาพชื่อเคนเนท อเดลแมน (Kenneth Adelman) และเว็บไซต์ Pictopia.com ด้วยเหตุล่วงละเมิดสิทธิส่วนบุคคล คดีดังกล่าวซึ่งเรียกค่าเสียหาย 50 ล้านดอลลาร์สหรัฐมีคำร้องขอให้อเดลแมนนำภาพถ่ายทางอากาศของแมนชั่นของสไตรแซนด์ออกจากคลังภาพถ่ายตามแนวชายฝั่งของแคลิฟอร์เนียกว่า 12,000 รูป ซึ่งสามารถเรียกดูได้ทั่วไป อเดลแมนยืนยันว่าเขาได้ถ่ายภาพทรัพย์สินริมชายหาดเพื่อแสดงให้เห็นถึงการกัดเซาะชายฝั่ง โดยได้รับการสนับสนุนและอนุมัติโดยโครงการบันทึกภาพถ่ายชายฝั่งแคลิฟอร์เนีย (California Coastal Records Project) ทั้งนี้ ก่อนที่สไตรแซนด์จะฟ้องคดี ภาพที่ 3850 อันเป็นภาพที่โจทก์ฟ้องขอให้นำออกนั้นได้รับการดาวน์โหลดจากเว็บไซต์ของอเดลแมนเพียง 6 ครั้ง ซึ่งในจำนวนดังกล่าวเป็นทนายของสไตรแซนด์ 2 ครั้ง แต่หลังจากที่สไตรแซนด์แพ้คดี สาธารณชนจึงได้รับรู้เกี่ยวกับภาพนี้มากขึ้น โดยมีผู้เข้าชมเว็บไซต์ของอเดลแมนถึง 420,000 คนในเดือนถัดมา

## อ้างอิง

## แหล่งข้อมูลอื่น

*
* "The perils of the Streisand effect". Parkinson, Justin. BBC News, July 31, 2014.

หมวดหมู่:การตรวจพิจารณาอินเทอร์เน็ต
หมวดหมู่:วัฒนธรรมอินเทอร์เน็ต
หมวดหมู่:การลบประวัติศาสตร์
แอนน์ เฮช

**แอนน์ เซเลสต์ เฮช** (; 25 พฤษภาคม ค.ศ. 1969 – 11 สิงหาคม ค.ศ. 2022) เป็นนักแสดงชาวอเมริกัน เริ่มมีชื่อเสียงจากการแสดงละครชุดเรื่อง *[[อนาเธอร์ ไลฟ์]]* (ค.ศ.1987–91) ทางสถานีโทรทัศน์เอ็นบีซี ที่ทำให้เธอได้รับรางวัลเดย์ไทม์ เอมมี สาขานักแสดงดาวรุ่งยอดเยี่ยม ในซีรี่ย์ประเภทดราม่า ในปี 1991 จากนั้นเธอโด่งดังและเป็นที่รู้จักจากผลงานการแสดงภาพยนตร์ในช่วงยุคคริสต์ทศวรรษ 1990 เช่น *[[ฮัค ฟินน์ เจ้าหนูผจญภัย]]* (ค.ศ. 1993), *[[ผจญนรก ล่าสุดโลก]]* (ค.ศ. 1996), *[[ขึ้นทำเนียบเจ้าพ่อจับตาย]]*, *[[โวลคาโน ปะทุนรก ล้างปฐพี]]*, *[[ซัมเมอร์สยอง..ต้องหวีด]]* (ค.ศ. 1997), *[[7 คืนหาดสวรรค์ 6 วันอันตราย]]*, *[[นรกบนแดนสวรรค์]]* และ *[[ไซโค (1998)|ไซโค]]* (ค.ศ. 1998)

ในยุคต่อมาเธอได้มีผลงานการแสดงภาพยนตร์เช่น *[[จอห์น คิว ตัดเส้นตายนาทีมรณะ]]* (ค.ศ. 2002), *[[เบิร์ธ ปรารถนา...พยาบาท]]* (ค.ศ. 2004), *[[เพลย์บอย..หัวใจปิ๊งรัก]]* (ค.ศ. 2009), *[[หนุ่มประกัน วันทริปป่วน]]* (ค.ศ. 2011), *[[อาเธอร์ นิวแมน เปลี่ยนคนใหม่ให้ใจสุดเหวี่ยง]]* (ค.ศ. 2012), *[[แคทไฟท์]]* (ค.ศ. 2016), *[[เพื่อนผมเป็นฆาตกรต่อเนื่อง]]* (ค.ศ. 2017) และผลงานละครชุดทางโทรทัศน์เช่น *[[แอลลี่ แม็คบีล สาวสุดเอ๋อ เป๋อสุดป่วนส์]]* ฤดูกาลที่ 4 (ค.ศ. 2001), *[[เม็น อิน ทรีส์]]* (ค.ศ. 2006–08), *[[มือใหม่หัดขายรัก]]* (ค.ศ. 2009–11), *[[เดอะ เบรฟ]]* (ค.ศ. 2017–18) และเคยปรากฏตัวในฐานะนักแสดงรับเชิญใน *[[แก๊งมือปราบพิฆาตทรชน]]* ฤดูกาลที่ 1 (ค.ศ. 2015)

แอนน์ เฮช ประสบอุบัติเหตุทางรถยนต์เมื่อวันที่ 5 สิงหาคม ค.ศ. 2022 ที่ลอสแองเจลิส จนเธอเกิดบาดแผลไฟไหม้ตามร่างกายอย่างรุนแรง หลังจากเข้ารับการรักษาตัวในโรงพยาบาลด้วยอาการโคม่า เธออยู่ในภาวะสมองตาย และถูกประกาศว่าเสียชีวิตในวันที่ 11 สิงหาคม ค.ศ. 2022

## ผลงานด้านการแสดง
### ภาพยนตร์

### ละครโทรทัศน์

### กำกับภาพยนตร์

## อ้างอิง

## แหล่งข้อมูลอื่น

* 

หมวดหมู่:นักแสดงอเมริกัน
สนามกีฬาโทโยตะ

**สนามกีฬาโทโยตะ** หรือคนไทยรู้จักกันในชื่อ **โตโยต้าสเตเดียม** () เป็นสนามกีฬาฟุตบอลในประเทศญี่ปุ่น ตั้งอยู่ที่เมืองโทโยตะ จังหวัดไอจิ มีความจุของสนามทั้งหมด 45,000 ที่นั่ง.ปัจจุบันตั้งแต่ปี ค.ศ. 2001 สนามแห่งนี้เป็นสนามเหย้าของสโมสรฟุตบอลนาโงยะ แกรมปัส สโมสรจากเจลีก และเป็นสนามเหย้าของสโมสร โตโยต้าเวอร์บลิตซ์ สโมสรรักบี้ ในท็อปลีกของประเทศญี่ปุ่น

สนามกีฬาโทโยตะยังเป็นสนามที่ใช้ในการจัดการแข่งขันฟุตบอลชิงแชมป์สโมสรโลกในแต่ละปี
## การแข่งขันฟุตบอลในระดับทีมชาติ

## แหล่งข้อมูลอื่น

* Official Website
* FIFA Profile 

หมวดหมู่:นาโงยะ แกรมปัส
หมวดหมู่:สนามฟุตบอลในประเทศญี่ปุ่น
หมวดหมู่:สนามรักบี้ยูเนียนในประเทศญี่ปุ่น
หมวดหมู่:สนามกีฬาในจังหวัดไอจิ
ตัวแปร

**ตัวแปร** () อาจหมายถึง

* ตัวแปร ในคณิตศาสตร์และวิทยาศาสตร์ เป็นสัญลักษณ์ที่แสดงถึงปริมาณ
* ตัวแปร ในวิทยาการคอมพิวเตอร์ เป็นชื่ออ้างอิงซึ่งสามารถเก็บค่ารวมถึงเปลี่ยนค่าได้

หมวดหมู่:คณิตศาสตร์มูลฐาน
ติวเตอร์

**ติวเตอร์** () เป็นบุคคลที่ให้ความช่วยเหลือทางวิชาการแก่คนหนึ่งหรือหลายคนในรายวิชาใดหรือทักษะใดทักษะหนึ่ง ติวเตอร์อาจใช้เวลาไม่กี่ชั่วโมงในหนึ่งวันหรือสัปดาห์หรือเดือน เพื่อถ่ายทอดความรู้และประสบการณ์สู่นักเรียน การถ่ายทอดความรู้ของติวเตอร์สามารถเกิดขึ้นในพื้นที่และเวลาใดก็ได้

หมวดหมู่:คำศัพท์การศึกษา
หมวดหมู่:การเรียนรู้
หมวดหมู่:การสอน